Here is a page extracted from Wikipedia that may contain CSS, HTML, and a lot of unformatted text.

Title: Exalons
Content: Exalons (en francés Châlons-en-Champagne) ye una ciudat francesa situada en a rechión de Gran Este y capital d'o departamento de Marne.

Ha perdiu parti d'a suya antiga función militar, pero ha desembolicau funcions rechionals y industrials. Tien industria alimentaria (bieras, vins esbrumosos), textil, quimica, papelera, d'instrumentos de mosica y de maquinaria agricola.

Yera l'antiga capital d'os catalaunicos, y en a suya redolada se troba o puesto a on acayeció a batalla d'os Campos Catalaunicos en l'anyo 451, entre l'Imperio Romano d'Occident y os suyos aliaus contra os exercitos d'Atila, rei d'os hunnos.

En o sieglo X se convierte en un estau independient i prospero baixo o gubierno d'os bispes, dica o sieglo XIV, cuan s'unió a la monarquía francesa. Dende meyaus d'o sieglo XIX, o nombre oficial estió Châlons-sur-Marne, dica que en 1997 recuperó l'antiga denominación de Châlons-en-Champagne.

Toponimia
En os "Libros de Collidas d'as Cheneralidaz d'o Reino d'Aragón", correspondients a os anyos centrals d'o sieglo XV, se puet trobar tamién decumentos escritos en Zaragoza a on apareixe escrito Exallons, Axallon y Axellon.

Demografía

Personalidaz
 Nicolas Appert, inventor naixiu o 17 de noviembre de 1749.

Referencias

Vinclos externos 

  Pachina web oficial

Localidaz de Marne